Guipúzcoa (1729)
Palvelus

Alus lähti 17. tammikuuta 1730 Pasajesista Rubín, San Isidron, Princesan, Príncipen ja kahden fregatin kanssa Ferroliin Francisco Cornejon laivastoon. Se saapui 6. helmikuuta saman osaston kanssa Cádiziin ja Ferroliin 14. marraskuuta. Alus lähti 20. huhtikuuta 1731 Ferrolista Cornejon laivastossa Cádiziin päällikkönään Francisco José de Ovando y Solís. Alus lähti 25. elokuuta Cádizista Cornejon laivastossa Barcelonaan, missä laivasto liitettiin 17. lokakuuta Marqués de Marin laivastoon. Yhdistyneet laivastot lähtivät Livornoon.
Alus osallistui Livornon sotaretkeen, missä se kuljetti lokakuussa 1731 joukkoja ja laski niitä maihin Italian rannikolle. Se oli toukokuussa 1732 huollettavana La Carracassa. Se osallistui 1732 Cornejon laivastossa Oranin sotaretkeen. Helmikuussa 1732 alus partioi Reggion alaisuudessa Hérculesin,Castillan ja Galgan sekä maltalaisten sotalaivojen kanssa Maltan sekä Cap Bonen ja Pantellarian vesialueilla. Se oli elokuussa Alicantessa Serranon laivueessa. Alus lähti 29. marraskuuta 1733 Barcelonasta Clavijon 16 linjalaivan laivastossa Sisilian ja Napolin sotaretkelle. Helmikuussa 1734 se oli korjattavana ja uudelleen varustettavana Cádizissa.
Alus lähti toukokuussa 1734 Cádizista Lezon kahdeksan linjalaivan laivueessa partiomatkalle Välimerelle. Elokuussa alus oli Cádizissa, mistä se suojasi marraskuussa joukkojenkuljetussaattueen Napoliin mukanaan puoli miljoonaa pesoa. Alus saapui joulukuussa Barcelonaan ja Cartagenaan 16. helmikuuta 1735 vaurioiduttuaan myrskyssä. Alus lähti lähti helmikuussa Cartagenasta Cádiziin huollettavaksi.
Elokuussa 1735 alus lähti Cádizista Real Familian ja fregatti Galgan kanssa Napoliin. Marraskuussa se saapui Carracaan korjattavaksi. Alus lähti marraskuussa 1735 Españan ja Asían kanssa Italiaan. Se oli 1736 korjattavana La Carracassa.
Huhtikuussa 1737 alus oli Cádizissa, mistä se suojasi 2. kesäkuuta 1738 Pizarron laivueessa tarvikkeita ja elohopeaa kuljettaneen saattueen ja Espínolan laivueen Áfrican, Europan ja Dragónin sekä fregatit Victoria Galeran, Santa Bárbaran ja Triunfon Havannaan. Pizarron laivueen muut alukset olivat Castilla sekä fregatit Incendio ja Esperanza. Alus oli lokakuussa korjattavana Havannassa ja saapui joulukuussa Áfrican, Leónin, Lanfrancon ja Incendion kanssa Veracruziin. Alus lähti 2. helmikuuta 1739 Veracruzista samojen alusten kanssa Havannaan, mutta kovassa myrskyssä upposivat Lanfranco ja Incendio. Loput alukset saapuivat 2. maaliskuuta Havannaan lukuun ottamatta Leónia, joka saapui seuraavana päivänä. Alus kuljetti Havannasta Castillan, Leónin ja Esperanzan kanssa aarteita Espanjaan. Laivue saapui 15. elokuuta Santanderiin, jonne se meni välttääkseen Britannian kuninkaallisen laivaston amiraalin Haddockin laivastoa, mukanaan yli seitsemän miljoonaa pesoa.
Alus saapui 3. marraskuuta 1739 Ferroliin, mistä se lähti 7. lokakuuta 1740 Pizarron laivueessa, jonka muut alukset olivat Asía ja fregatit Esperanza, Hermione ja San Esteban. Laivueen tehtävänä oli ajaa takaa Britannian kuninkaallisen laivaston kommodori Ansonin laivuetta, johon kuuluivat HMS Centurion, HMS Gloucester, HMS Severn, HMS Pearl, HMS Wager ja HMS Tryal. Huononeva sää pakotti lokakuussa takaa-ajajat palaamaan Ferroliin. Alus lähti 21. lokakuuta uudelleen Ferrolista Pizarron laivueessa. Laivue saapui tammikuussa 1741 La Plata joen estuaariin ja Cape Horniin helmikuussa. Kova myrsky hajoitti 28. helmikuuta laivueen ja vaurioitti aluksia. Uusi myrsky hajoitti 7. maaliskuuta laivueen uudelleen. Guipúzcoa menetti 4. huhtikuuta mastonsa, minkä lisäksi miehistöstä sai surmansa 250 miestä. Alus haaksirikkoutui 25. huhtikuuta 1741 Brasilian rannikolla lähellä Santa Catalinaa.